વેપારીઓ માટે ડિજિધન વેપાર સ્કીમ છે જેના માટે વિજેતાઓની પસંદગી દર અઠવાડિયે કરવામાં આવશે. આમાં દર અઠવાડિયે 7000 વેપારીઓને ઇનામ મળશે. આમાં ઇનામની મહત્તમ રકમ 50,000 રુપિયા રાખવામાં આવી છે. આ ઉપરાંત 14 એપ્રિલના રોજ વેપારીઓ માટે પણ મેગા ડ્રો કરવામાં આવશે જેમાં ભાગ્યશાળી વિજેતાઓને 50 લાખ રુપિયા, 25 લાખ રુપિયા અને 5 લાખ રુપિયાનું ઇનામ આપવામાં આવશે. આ બંને સ્કીમો પર સરકાર 340 કરોડ રુપિયા ખર્ચ કરી રહી છે. આ સ્કીમોના લકી ડ્રોમાં 8 નવેમ્બરથી 13 એપ્રિલ વચ્ચે કરાયેલા ડિજિટલ ટ્રાંઝેક્શન સામેલ કરવામાં આવશે.